AIŠKINAMASIS RAŠTAS

Dėl Molėtų rajono savivaldybei nuosavybės teise priklausančių viešosios įstaigos „Euroregiono ežerų kraštas direktorato biuras“ dalininko teisių perdavimo Ignalinos rajono savivaldybei

1. Parengto tarybos sprendimo projekto tikslai ir uždaviniai:

Tikslas – perduoti Ignalinos rajono savivaldybės nuosavybėn Molėtų rajono savivaldybei nuosavybės teise priklausančias viešosios įstaigos „Euroregiono Ežerų kraštas direktorato biuras“, kodas 300010823, buveinės adresas: Ateities g. 23, Ignalina, dalininko teises ir pareigas, kurias įgyvendina Molėtų rajono savivaldybė. Dalininko kapitalo dydis – 1 Eur, turimų balsų skaičius visuotiniame dalininkų susirinkime – 1.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Molėtų rajono savivaldybei nuosavybės teise priklausančias viešosios įstaigos „Euroregiono Ežerų kraštas direktorato biuras“, dalininko teises ir pareigas perims Ignalinos rajono savivaldybė.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2020 m. lapkričio 3 d. priėmė sprendimą Nr. B1-276 „Dėl Molėtų rajono savivaldybei priklausančių viešosios įstaigos „Euroregiono Ežerų kraštas direktorato biuro“ dalininko teisių pardavimo“.

Savivaldybės administracija 2021 m. gegužės 20 d. raštu Nr. B22-1267 „Dėl VŠĮ „Euroregiono Ežerų kraštas direktorato biuras“ dalininko teisių perdavimo“ pasiūlė visiems viešosios įstaigos „Euroregiono Ežerų kraštas direktorato biuras“ (toliau – VšĮ) dalininkams perimti Savivaldybei nuosavybės teise priklausančias VšĮ dalininko teises. Tačiau nebuvo gautas nei vieno VšĮ dalininko sutikimas. Negavus sutikimų, Savivaldybės administracija 3 kartus: 2021 m. spalio 6 d., 2021 m. gruodžio 16 d., 2022 m. kovo 23 d., paskelbė VšĮ dalininko teisių pardavimą viešo aukciono būdu ir pakvietė visus dalininkus dalyvauti aukcione. Skelbti aukcionai neįvyko, nes nedalyvavo nei vienas dalyvis.

Savivaldybės mero 2023 m. birželio 16 d. raštu Nr. B22-1221 „Dėl sutikimo perimti VŠĮ „Euroregiono Ežerų kraštas direktorato biuras“ dalininko teises“, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 2 dalies 3 punktu, pasiūlyta Ignalinos rajono savivaldybei perimti Savivaldybei nuosavybės teise priklausančias VšĮ dalininko teises.

Ignalinos rajono savivaldybės taryba 2023 m. liepos 20 d. priėmė sprendimą Nr. T-134 „Dėl sutikimo perimti dalininko teises ir pareigas“.